laion/Wikipedia-Exotic huggingface dataset:
סבאך (כדורגל)

מועדון הכדורגל סבאך (באזרית: Sabah Futbol Klubu) היא קבוצת כדורגל אזרית ממסאזיר המשחקת בליגת העל האזרית. לסבאך קבוצת מילואים בשם סבאך-2 המשחקת בליגת המשנה האזרית מאז 2018 (נכון ל-2024). סבאך נוסדה ב-8 בספטמבר 2017 והצטרפה לליגה האזרית הראשונה, ליגת המשנה במבנה ליגות הכדורגל במדינה. היא סיימה במקום החמישי ולאחר שארבע הקבוצות מעליה סירבו לעלות, ב-12 במאי 2018 קיבלה סבאך רישיון להשתתף בליגת העל האזרית בעונה הבאה. המשחק הראשון של הקבוצה בליגת העל היה נגד קשלה ב-12 באוגוסט 2018, בו ניצחה 1–0 משער של מרקו דביץ'. את עונתה הראשונה בליגה סיימה הקבוצה במקום השביעי. בשלוש העונות הבאות סיימה הקבוצה במרכז הטבלה עם יותר הפסדים מניצחונות, אך בעונת 2022/23 הצליחה לסיים במקום השני עם 9 נקודות פחות מהאלופה קרבאך והעפילה לראשונה למסגרת אירופית. הקבוצה שיחקה במוקדמות הקונפרנס ליג לעונת 2023/2024 וניצחה בשלב המוקדמות השני 4–1 את ריגה פוטבולה סקולה, אך הודחה בסיבוב השלישי בתוצאה 2–2 (4–5 בדו-קרב פנדלים) על ידי פרטיזן בלגרד. בעונת 2023/24 סיימה סבאך במקום השלישי אחרי האלופה קרבאך וזירה, שסיימה עם אותו מספר נקודות עימה אך הקדימה אותה במאזן הפנימי. הקבוצה הוגרלה לשלב המוקדמות השני בעונת 2024/2025 בקונפרנס ליג מול מכבי חיפה. במשחק הראשון ניצחה סבאך 3–0 אך בגומלין הפסידה 3–6. המפגש הוכרע בדו-קרב פנדלים בו ניצחה סבאך 3–2 והעפילה לסיבוב השלישי. צבעי הקבוצה הם כחול ולבן, וסמלה הוא קרני השמש מעל כדור כדורגל, שם הקבוצה ושנת הקמתה 2017. הקבוצה משחקת באצטדיון בנק רספובליקה ארנה (בעבר אליניה ארנה) במסאזיר, בו 13,000 מקומות. ערך מורחב – קטגוריה:כדורגלני סבאך נכון ל-15 ביוני 2024. אתר האינטרנט הרשמי של סבאך (באזרית) סבאך, ברשת החברתית אינסטגרם פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu צפו: נאתכו כבש, פרטיזן עלתה בפנדלים, באתר ערוץ הספורט, 17 באוגוסט 2023 מכבי חיפה מול סבאח במוקדמות הקונפרנס ליג, באתר ONE‏, 19 ביוני 2024 השפלה: מכבי חיפה הובסה 3:0 מול סבאח באקו, באתר ONE‏, 25 ביולי 2024 למרות 3:6 מטורף: מכבי חיפה הודחה בדו-קרב פנדלים דרמטי, באתר וואלה, 1 באוגוסט 2024
חרדה (ציור)

חרדה (בנורווגית: Angst) הוא ציור שמן על בד שנוצר על ידי האמן האקספרסיוניסטי אדוורד מונק בשנת 1894. היצירה מוצגת במוזיאון מונק באוסלו, נורווגיה. ציור זה שימש בידי מונק בשנת 1986, כבסיס ליצירת סדרה של הדפסים וליטוגרפיות בטכניקות שונות, הנושאים אותו שם. "מאז שאני זוכר את עצמי סבלתי מתחושת חרדה עמוקה שניסיתי לבטא באמנות שלי. בלי חרדה ומחלה הייתי כמו ספינה ללא הגה". אדוארד מונק (1896), ליטוגרפיה צבועה, 41,3 × 38,8 סמ' (1896) ליטוגרפיה, 42 × 38,6 סמ' חיתוך עץ, 45.5 × 37.2 סמ', 1896 , חיתוך עץ צבוע, 46 × 37.5 סמ', 1896 גליה יהב, מונק: מורכב, סובל - אבל לא רק, באתר הארץ, 27 ביולי 2012 הסבר על שכפול היצירה חרדה בגרסת חיתוכי העץ באתר מומה
סו נבי

סוּ יוסף נָבִּי (בצרפתית: Sue Youcef Nabi; נולדה ב-13 בפברואר 1968) היא יזמית צרפתייה ילידת אלג'יריה העוסקת בתחום היופי. נבי היא המייסדת של קו טיפוח העור הטבעוני "אורוודה" (Orveda), שהושק ב-2017. קודם לכן היא עבדה 20 שנה בחברת לוריאל, שבמהלכן הייתה נשיאה של לנקום ושל לוריאל. ביולי 2020 נבי מונתה לתפקיד מנהת כללית שלחברת היופי הרב-לאומית קוטי (יופי) (אנ'). בשנת 2023 היא השתכרה 149 מיליון דולר והייתה בין (מקום חמישי) שיאני שכר המנכ"לים בארצות הברית. לנבי תואר ראשון בהנדסה ותואר שני בניהול שיווק (1991). בשנת 1993 החלה נבי לעבוד בחברת לוריאל כנציגת מכירות קמעונאיות של טיפוח השיער המקצועי "ז'אק דסאנג'" (Jacques Dessange) בדרום מערב צרפת, וכעבור שנה ב-1994 היא קודמה למנהלת המותג "מֶנֶן (Mennen). בין 1996 ל-2000 היא שימשה כמנהלת שיווק בחברה ואז מונתה לתפקיד מנהלת כללית של לוריאל בצרפת. בשנת 2005, נבי מונתה לנשיאה עולמית של לוריאל וזכתה להצלחות רבות. היא ידועה בביטחון העצמי והכריזמה שלה. וכמי שמעורבת בשיווק ובפרסום של מוצרי החברה. בשנת 2009, בגיל 41, נבי מונתה לנשיאה העולמית של לנקום, שבאותה עת היה מותג בדעיכה. היא הצליחה בתפקידה ושימשה בו עד ב-2013 ואז עזבה את חברת לוריאל. לאחר ההתפטרות, עברה נבי מפריז ללונדון ובהשראת הדאואיזם ומסע בריאות אישי שכלל נטורופתיה ואיור ודה, היא הקדישה 3 שנים לפיתוח של Orveda, קו טיפוח לעור שהוקם יחד עם שותפה העסקי, ניקולס וו (Nicolas Vu) והושק ב-2017. ביולי 2020, היא מונתה למנכ"לית "קוטי" (Coty) חברה אמריקאית, רב-לאומית שתחומי עיסוקה הם פיתוח, יצור ושיווק בשמים, קוסמטיקה וטיפוח שיער. ב-6 שנים שקדמו למינוי הוחלפו 4 מנכ"לים והחברה הייתה בקשיים. נבי היא טרנסקסואלית. היא נולדה באלג'יר בשנת 1968, כבן לאב שהיה שר האנרגיה באלג'יר (מהנדס בהכשרתו וצייר כתחביבו) ואמא שהייתה מורה לצרפתית שמה היה יוסף ובבגרותה היא עברה ניתוח לשינוי המין ושינתה את שמה ל-סוּ. De La Horie, Marine. "Le bon génie de Lancôme". LePoint.fr. Le Point. נבדק ב-19 יוני 2024. ג'ף זומר, איך שלא מחשבים את זה, שכר המנכ"לים בארה"ב לא יודע גבולות, דה מרקר, 19 יוני 2024, עמ' 19 Wendlandt, Astrid. "L'Oreal says president of Lancome resigns". Reuters. Reuters. נבדק ב-19 יוני 2024. Omokolade Ajayi, Algerian-born French entrepreneur Sue Nabi makes $20.6 million in six days, Billionaires.Africa, ‏2024-01-11 (באנגלית) Our leaders & Executive Commitee - Coty, www.coty.com (באנגלית) Bloomberg - Are you a robot?, www.bloomberg.com Maria Hvorostovsky, Sue Nabi: Leadership Vision and Turnaround Plans at Coty, HVO website ready, ‏2020-09-09 (באנגלית) Beauté : Sue Y. Nabi, une patronne hors norme, Les Echos, ‏2021-02-25 (בצרפתית) Jean-Jacques Manceau, L’Incroyable Ascension De Sue Y. Nabi, Nommée DG de Coty, Forbes France, ‏2020-07-03 (בצרפתית)
ארתור קריין

ארתור גריזוולד קריין (באנגלית: Arthur Griswold Crane;‏ 1 בספטמבר 1877 – 11 באוגוסט 1955) היה מורה ופוליטיקאי אמריקאי מוויומינג, איש המפלגה הרפובליקנית, שכיהן כמזכיר המדינה ה-12 של ויומינג בשנים 1947–1950, וכמושל ויומינג ה-20 בשנים 1949–1950. ארתור קריין נולד בעיירה דוונפורט שבמדינת ניו יורק. הוא למד בקרלטון קולג' שבמינסוטה ובקולג' למורים של אוניברסיטת קולומביה, וב-1920 קיבל שם תואר דוקטור לפילוסופיה. הוא שימש כנשיא הראשון של אוניברסיטת המדינה מינוט שבדקוטה הצפונית, ובה בעת שירת במלחמת העולם הראשונה. לאחר מכן הוא היה לנשיא אוניברסיטת ויומינג בשנים 1922–1941. ב-1946 נבחר קריין כמזכיר המדינה של ויומינג. כאשר התפטר מושל ויומינג לסטר האנט מתפקידו ב-3 בינואר 1949 כדי לכהן בסנאט של ארצות הברית, הושבע קריין במקומו מתוקף תפקידו כמזכיר המדינה וכיהן בתפקיד עד בחירתו ב-1950 של פרנק בארט כמושל. במהלך תקופת כהונתו הקצרה כמושל, תמך קריין בבניית הבית ובית החולים לקשישים. לאחר פרישתו מהפוליטיקה, שב קריין לעיסוקו בחינוך. נפטר בשאיין ב-11 באוגוסט 1955. נטמן בבית הקברות בית אל שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1779. ארתור קריין באתר אגודת המושלים הלאומית (באנגלית) ארתור קריין באתר The Political Graveyard (באנגלית) ארתור קריין, באתר "Find a Grave" (באנגלית)
גמר יורו 2024

גמר יורו 2024 של אופ"א היה משחק כדורגל לקביעת הנבחרת הזוכה ביורו 2024. המשחק היה הגמר ה-17 של אליפות אירופה, טורניר ארבע שנתי בו מתמודדות נבחרות הגברים של האיגודים החברים באופ"א כדי להכריע את אלופי אירופה. המשחק התקיים באצטדיון האולימפי בברלין, גרמניה, ב-14 ביולי 2024. במשחק התמודדו נבחרת ספרד מול נבחרת אנגליה. בדקה ה-47 הרים לאמין ימאל את הכדור לניקו ויליאמס שנגח אותו לשער ובכך קבע 1–0 לטובת ספרד. בזכות מסירה זו הפך ימאל לשחקן הצעיר ביותר שמבשל בגמר יורו. בדקה ה-73, שלוש דקות לאחר שהוחלף, בעט קול פאלמר את הכדור מחוץ לרחבה אל השער של אונאי סימון שנגע בכדור אך הוא נכנס בסופו של דבר ובכך שינה פאלמר את התוצאה ל-1–1. בדקה ה-86 כבש מיקל אויארסבאל שער לטובת ספרד ובכך קבע את תוצאת המשחק 2–1 לטובת ספרד. בסיום המשחק נבחר ניקו ויליאמס לשחקן המשחק, בעוד רודרי נבחר לשחקן הטורניר ולאמין ימאל נבחר לשחקן הצעיר המצטיין של הטורניר והפך לשחקן הצעיר ביותר שזוכה ביורו. הגמר יתקיים באצטדיון האולימפי בברלין, גרמניה, הממוקם בווסטנד ברובע שרלוטנבורג-וילמרסדורף. ב-27 בספטמבר 2018, אופ"א הודיעה שטורניר יורו 2024 יתקיים בגרמניה לאחר שהביסה את טורקיה בהצבעה על בחירת המארחת בניון, שווייץ. האצטדיון האולימפי נפתח בשנת 1936 בפארק אולימפיה בברלין אשר שימש במיוחד עבור אולימפיאדת הקיץ של 1936. האצטדיון נמצא בבעלות עיריית ברלין והוא האצטדיון הביתי של מועדון הכדורגל הרטה ברלין מאז 1963. גם נבחרת גרמניה שיחקה מדי פעם את משחקי הבית שלה באצטדיון. האצטדיון האולימפי אירח גם מספר משחקים משמעותיים, כולל מספר משחקים במונדיאל 1974 ו-2006, שכללו את הגמר בין איטליה לצרפת. זהו האצטדיון המארח את משחק הגמר של הגביע הגרמני מדי שנה מאז 1985. הוא שימש גם כמקום אירוח למונדיאל הנשים 2011 וכן את גמר ליגת האלופות 2015 בין ברצלונה ליובנטוס. ערך מורחב – יורו 2024 שחקן מצטיין: ניקו ויליאמס (ספרד) שופט ראשי: פרנסואה לטסייה (צרפת) קוונים: סיריל מונייר (צרפת) מהדי רחמוני (צרפת) שופט רביעי: שימון מרצ'יניאק (פולין) שופט VAR ראשי: ז'רום בריסארד (אנ') (צרפת) עוזרי שיפוט VAR: ווילי דלג'וד (אנ') (צרפת) מסימיליאנו איררתי (אנ') (איטליה) מדיה וקבצים בנושא גמר יורו 2024 בוויקישיתוף אתר האינטרנט הרשמי של יורו 2024 (באנגלית) Germany to host UEFA EURO 2024, UEFA, ‏27 בספטמבר 2018 (באנגלית)
שרה צפתמן

שרה צפתמן (1945–8 במרץ 2024) הייתה חוקרת ספרות יידיש, שהתמחתה גם ב'אלט יידיש' ובתרבות היהודית האשכנזית. החלה את דרכה האקדמית בלימודי פסיכולוגיה באוניברסיטת תל אביב, אך עד מהרה עברה ללימודי ספרות יידיש באוניברסיטה העברית בירושלים. במהלך לימודיה התמקדה במחקר של "המעשה בוך" – אוסף סיפורים מיידיש שהודפס לראשונה ב-1602. מחקריה הראשונים נערכו תחת הנחייתם של הפרופסורים חנא שמרוק ודב נוי. צפתמן הייתה מרצה בכירה בחוג ליידיש בהאוניברסיטה העברית בירושלים. ועסקה בחקר תחומים מגוונים, כגון סיפורת עממית, גירוש שדים, ותולדות הסיפור היהודי. להלן פרסומיה העיקריים: הסיפורת ביידיש מראשיתה ועד שבחי הבעש"ט (1504-1814) - הספר מציע ביבליוגרפיה מוערת של סיפורת יידיש קדומה ומנתח את התפתחותה לאורך התקופות. נישואי אדם ושדה: גלגוליו של מוטיב בסיפורת העממית של יהודי אשכנז במאות הט"ז-הי"ט (1987) - הספר חוקר את המוטיב העממי של נישואין בין יצור אנושי ליצור דימוני בסיפורת היהודית. בין אשכנז לספרד: לתולדות הסיפור היהודי בימי-הביניים (1993) - הספר עוקב אחרי הסיפורת העממית של קהילות ספרד ואשכנז בימי הביניים ומתאר את ההבדלים התרבותיים בין שתי הקהילות. ראש וראשון: ייסוּד מנהיגות בספרות ישראל (2010) - הספר בוחן סיפורים מן המסורת היהודית המתארים את ייסודה של מנהיגות בקהילות היהודיות. צא טמא: גירוש רוחות ביהדות אשכנז בראשית העת החדשה (2015) - הספר דן באירועי גירושים של שדים ורוחות ('דיבוק') במרכז אירופה במאה ה-17 ובגלגוליהם בספרות ובתרבות היהודית. שבחי רבי שמואל ורבי יהודה חסיד: ראשיתה של ספרות השבחים ביהדות אשכנז (2020) - הספר עוסק בר' שמואל חסיד, בנו ר' יהודה חסיד (בעל 'ספר חסידים') ובחקר ספרות השבחים שנרקמה סביב אישים אלה. אברהם נוברשטרן, בתנופה ובעומק: דרכה המחקרית של שרה צפתמן, באתר בית שלום עליכם מידע על ספרים שכתבה
2024 במוזיקה

בערך זה מצוינים אירועים שהתרחשו במהלך 2024 ונוגעים לעולם המוזיקה. TWS אייליט 2NE1 קרדיאקס נו דאוט סקס פיסטולס סלייר אואזיס לינקין פארק אר.אי.אם. צ'רי בולט פליטווד מק MC5 ויקי מיקי Black Midi בויג'יניוס טניישס די 4 בינואר – בריטניהארצות הברית דייוויד סול, שחקן וזמר (נולד ב-1943) 7 בינואר – ישראל דן בירון, במאי, עיתונאי, מוזיקאי, איש בידור, רדיו וטלוויזיה (נולד ב-1939) 23 בינואר – ארצות הברית מלאני, זמרת-יוצרת (נולדה ב-1947) 30 בינואר – ארצות הברית צ'יטה ריברה, שחקנית, זמרת ורקדנית (נולדה ב-1933) 5 בפברואר – ארצות הברית טובי קית', זמר מוזיקת קאנטרי, פזמונאי, מפיק תקליטים, שחקן ואיש עסקים (נולד ב-1961) 6 בפברואר – יפן סייג'י אוזאווה, מנצח הידוע בעבודתו כמנהל מוזיקלי של התזמורת הסימפונית של טורונטו, התזמורת הסימפונית של סן פרנסיסקו והתזמורת הסימפונית של בוסטון (נולד ב-1935) 12 בפברואר – ישראל ליאור פרחי, זמר ישראלי (נולד ב-1970) 19 בפברואר – ישראל יוסי ואלד, מוזיקאי, מנצח ומלחין (נולד ב-1935) 4 במרץ – ישראל אמנון ויינשטיין, בונה כינורות (נולד ב-1939) 9 במרץ – ישראל יונתן זק, פסנתרן ומורה, חבר בשלישיית יובל ופרופסור בבית הספר למוזיקה ע"ש בוכמן-מהטה שבאוניברסיטת תל אביב (נולד ב-1932) 11 במרץ – ארצות הברית אריק כרמן, זמר-יוצר ורב-נגן (נולד ב-1949) 13 במרץ – גרמניה אריברט ריימן, מלחין, פסנתרן ומלווה (נולד ב-1936) 17 במרץ – בריטניה סטיב הארלי, זמר-יוצר וסולן להקת הרוק קוקני רייבל (נולד ב-1951) 20 במרץ – איראן פראמרז אסלאני, זמר, גיטריסט, מלחין, פזמונאי ומפיק מוזיקלי (נולד ב-1945) 23 במרץ – איטליה מאוריציו פוליני, פסנתרן ומנצח (נולד ב-1942) 24 במרץ – הונגריה פטר אטווש, מלחין, מנצח ומורה אקדמי (נולד ב-1944) 25 במרץ – אלג'יריה מוריס אל מדיוני, פסנתרן, מלחין ומתורגמן של מוזיקה אנדלוסית, ראיית, ספרדית וערבית (נולד ב-1928) 15 באפריל – ישראל נעמי פולני, זמרת, רקדנית, שחקנית, מפיקה מוזיקלית, כוריאוגרפית ובמאית (נולדה ב-1927) 16 באפריל – ישראל ג'קי אלקיים, זמר ומוזיקאי, יוצר ומלחין (נולד ב-1953) 7 במאי – ארצות הברית סטיב אלביני, מוזיקאי וטכנאי קול (נולד ב-1962) 14 במאי – ישראל עמליה רוזן, עורכת מוזיקלית ומלחינה (נולדה ב-1928) 18 במאי – ישראל ג'ימי לויד, זמר ג'אז יליד טרינידד (נולד ב-1925) 29 במאי – ישראל דן תורן, זמר רוק ושחקן קולנוע (נולד ב-1960) 11 ביוני – צרפת פרנסואז ארדי, זמרת-יוצרת ושחקנית (נולדה ב-1944) 6 בספטמבר – ברזיל סרז'יו מנדז, מוזיקאי (נולד ב-1941) 9 בספטמבר – איטליה קטרינה ולנטה, זמרת, גיטריסטית, רקדנית ושחקנית (נולדה ב-1931) 15 בספטמבר – ארה"ב טיטו ג'קסון, מוזיקאי, זמר וכותב שירים (נולד ב-1953) 21 בספטמבר – ארה"ב בני גולסון, סקסופוניסט טנור ומלחין ג'אז (נולד ב-1929) 28 בספטמבר – ארה"ב קריס קריסטופרסון, זמר, כותב שירים ושחקן קולנוע (נולד ב-1936) 1 באוקטובר – רוסיה ויאצ'סלב דוברינין, מלחין וזמר אסטרדה (נולד ב-1946) מדיה וקבצים בנושא 2024 במוזיקה בוויקישיתוף Michaela Zee,Ellise Shafer, Oasis Reunion: Liam and Noel Gallagher Announce First Concerts in Over 15 Years, Variety, ‏2024-08-27
ג'ון פריטיקין

ג'וֹן פְּרִטִיקִין (באנגלית: Jon Pritikin; נולד ב-26 בפברואר 1973) הוא שרירן ודובר מוטיבציה אמריקאי. פריטיקין נולד ברוקפורד, אילינוי למשפחה יהודית, אנדרו וננסי (לבית קונץ) פריטיקין. לפריטיקין היו לקויות דיבור ולמידה בילדותו. הוכנס לחינוך מיוחד בכיתה א', הוא ספג בריונות והתעללות על ידי חברי בית הספר וילדי השכונה, ואמר שאין לו חברים. בתיכון, מורה עבד איתו על ליקוי הדיבור שלו ובעיות אקדמיות, והוא התקבל על תנאי אקדמי לאוניברסיטת בת'אני בסקוטס ואלי, קליפורניה.[דרוש מקור] בשנת 1994, פריטיקין ייסד ארגון ללא מטרות רווח, "Feel The Power" ("הרגישו את הכוח"), אשר מייצר אספה נגד בריונות לתלמידי בתי ספר יסודיים, חטיבות ביניים ותיכון. האספה מורכבת מדיבור מוטיבציה והצגת הכוח הפיזי של פריטיקין באמצעות תרגילי איש חזק שונים. המסר שלו מתמקד בהשפעות ארוכות הטווח של בריונות ובחשיבות של קבלת אחרים. בשנת 2008, פריטיקין השתלב בתוכנית אנטי סטרואידים הידועה בשם "S.W.A.T.S", שהם ראשי תיבות של Sports With Alternatives to Steroids. נכון לשנת 2021, פריטיקין דיבר עם יותר מ-10 מיליון תלמידים ב-60 מדינות. באוקטובר 2021, פריטיקין הוציא את ספרו הראשון שכותרתו "Feel The Power: A Survivor's Guide to Happiness". פיטריקין ידוע בכך שמחזיק בשיא גינס: "ההיקף הצפוף ביותר של שתי מחבתות אלומיניום שהתגלגלו יחד בידיו החשופות תוך פחות מ-30 שניות." המחבתות היו 30 ס"מ והוא שבר את השיא בשעה בסטיבנברג (אנ'), קנט, בריטניה ב-11 ביולי 2007. פריטיקין הכיר את אשתו רונדה כששניהם היו תלמידים באוניברסיטת ביתני; הם התחתנו ב-1995. השניים מתגוררים במדינת קליפורניה ולהם ילדה אחת. סרטונים בערוץ של ג'ון פריטיקין, באתר יוטיוב ג'ון פריטיקין, ברשת החברתית פייסבוק ג'ון פריטיקין, ברשת החברתית אינסטגרם אתר האינטרנט הרשמי של ג'ון פריטיקין – "Feel the Power" MIKE MOORE, Strength from within: Speaker shows off physical prowess, urges another kind, Journal Times, ‏2010-04-19 (באנגלית) Strength comes in many packages, students told - Carmi, IL - The Carm…, archive.ph, ‏2012-07-24 BY KELLY URBAN, Bodybuilder urges kids to build character, The Tribune-Democrat, ‏2009-09-02 (באנגלית) Guinness record-holder tells students to be strong against bullies - Pittsburgh Tribune-Review, web.archive.org, ‏2009-11-27 Brian DeNeal, Jon Pritikin to bring anti-bullying message to area schools, Harrisburg Register, ‏2011-02-03 (באנגלית אמריקאית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ון פריטיקין".
אליפויות ה-NBA

גמר ה-NBA הוא סדרת האליפות השנתית של ליגת ה-NBA, בה מתמודדות אלופות האזור המזרחי והאזור המערבי (מאז 1970; לפני כן התמודדה אלופת הבית המזרחי מול המנצחת בין אלופת הבית המרכזי לאלופת הבית המערבי) בסדרת הטוב מ-7 כדי לקבוע את אלופת הליגה. לקבוצה שזוכה בסדרה מוענק גביע לארי אובריאן, שהחליף את גביע וולטר בראון ב-1983. נכון ל-2024, 21 מועדונים שונים זכו באליפות הליגה, מתוכם 20 פעילים. 11 קבוצות זכו בתואר יותר מפעם אחת, בעוד ש-7 מועדונים (5 פעילים) הגיעו לגמר אך הפסידו ו-5 לא הופיעו בו כלל. בוסטון סלטיקס מובילה את טבלת הזכיות בליגה עם 18, האחרונה שבהן ב-2024, לפני יריבתה הבולטת לוס אנג'לס לייקרס עם 17 אליפויות. מהאזור המזרחי הגיעו 41 אלופות, לעומת 37 מהמערב. שמונה רצופות בוסטון סלטיקס (1959–1966) שלוש רצופות מיניאפוליס לייקרס (1952–1954) שיקגו בולס (1991–1993) שיקגו בולס (1996–1998) לוס אנג'לס לייקרס (2000–2002) שתיים רצופות מיניאפוליס לייקרס (1949–1950) בוסטון סלטיקס (1968–1969) לוס אנג'לס לייקרס (1987–1988) דטרויט פיסטונס (1989–1990) יוסטון רוקטס (1994–1995) לוס אנג'לס לייקרס (2009–2010) מיאמי היט (2012–2013) גולדן סטייט ווריורס (2017–2018) NBA גמר ה-NBA MVP של סדרת הגמר ב-NBA הגמרים האזוריים ב-NBA רשימת האלופות, באתר ה-NBA
ילד (אלבום)

ילד (מעוצב: ילד.) הוא אלבום הבכורה של הזמר הישראלי עומר יפת, הידוע בשם הבמה ילד. האלבום יצא ב-17 ביוני 2024, בהוצאה עצמית, תחת יוניברסל מיוזיק ישראל. ב-17 ביוני 2024 עומר יפת, הידוע גם בשם הבמה "ילד", הוציא את אלבום הבכורה שלו שכותרתו "ילד". יפת זכה לתהילה ראשונית כמתמודדת ב"הכוכב הבא". יוניברסל מיוזיק ישראל הודיעה על החתמת יפת בלייבל שלהם, והדגישה את הגיוון האמנותי והעומק הרגשי שלו באלבום. "למה את?" זכה להצלחה מסחרית, הגיע לעשירייה הפותחת במצעד הלהיטים הישראלי היטליסט וצבר מיליוני צפיות בטיקטוק. "ילד." מורכב מ-10 שירים, הכוללים רצועות פופולריות כמו "למה את?" ו"תני לי סיבה", שזכו לתשומת לב משמעותית, במיוחד בפלטפורמות כמו טיקטוק. האלבום נוטה בעיקר לז'אנרים של היפ הופ וראפ אבל כולל גם אלמנטים של רוק מלודי. הוא בוחן נושאים של שברון לב, אהבה, משיכה והשפעות תרבותיות עכשוויות כמו אינסטגרם ותוכניות ריאליטי. המילים של יפת בשירים כמו "שמלה" ו"אסתטיקה!" משקפות חוויות אישיות ותפיסות עולם חברתיות, בשילוב של השפעות לטיניות ועכשוויות. האלבום ילד באתר ספוטיפיי אסף אור, רועי בן אורי, שקד מילר, צוק אלגזי, יובל גולד, עומר יפת, רועי ביטון, נועם בן עומרי, איתמר שדות והראל סנדרוסי גיל משעלי, ‏"ילד." (עומר יפת) מוציא אלבום ראשון: "זה הלב והמוח שלי על מגש רותח", באתר ‏מאקו‏, 17 ביוני 2024
אבראהים סנגארה (כדורגלן צרפתי)

אבראהים סנגארה (בצרפתית: Ibrahim Sangaré; נולד ב-15 במרץ 1994 במונטריי שבצרפת) הוא כדורגלן צרפתי המשחק בעמדת החלוץ בקבוצת הפועל חדרה מליגת העל הישראלית. סנגארה גדל במחלקת הנוער של גנגאן, ושיחק בקבוצת המילואים של המועדון ובקבוצות אנטנט SSG, שאמבלי ואברנש במסגרת הליגות הנמוכות בצרפת. ב-3 בפברואר 2017 חתם באוסר מליגת המשנה הצרפתית, במדיה ערך 25 הופעות ליגה והבקיע שער אחד. בהמשך שיחק בגירסונספור ובמנמנספור מליגת המשנה הטורקית, ובמועדונים קרטיי, אורליאן ולה פווי מהליגה הצרפתית השלישית. ב-1 ביולי 2023 חתם סנגארה באותלוס אתיאנו מליגת העל הקפריסאית. הוא ערך 30 הופעות ליגה במדי המועדון, בהן הבקיע שבעה שערים. ב-19 ביוני 2024 חתם בהפועל חדרה מליגת העל הישראלית. אבראהים סנגארה, באתר Transfermarkt אבראהים סנגארה, באתר Soccerway אבראהים סנגארה, באתר FootballDatabase.eu OFFICIEL : Ibrahim Sangaré s'engage avec l’AJ Auxerre ! - AJA - L'Association de la jeunesse auxerroise, web.archive.org, ‏2017-02-04 Dorian Waymel, Officiel : Ibrahim Sangaré rejoint Auxerre, MaLigue2, ‏2017-02-03 (ב־) Créteil : un renfort offensif s'engage (off.), Foot National, ‏2020-02-04 (בצרפתית) יגאל גולדשטיין, ‏חלוץ צרפתי חתם בהפועל חדרה, באתר ערוץ הספורט, 19 ביוני 2024
Amygdala

"Amygdala" (בעברית: "אמיגדלה") הוא שיר של הראפר הדרום קוריאני אגוסט D המוכר כשוגה מ-BTS. הוא פורסם ב-21 באפריל 2023 כשיר הרביעי מתוך אלבום האולפן הראשון שלו D-Day (אנ'). בקליפ נראה שוגה כשהוא לכוד בחדר המייצג את מוחו. הוא פוצע את עצמו בסכין ומנסה להתאבד באמצעות מנת יתר. בנוסף, הוא משחזר שוב ושוב תאונת דרכים טראומטית. גרסה שלו מהעבר מנסה לחלץ אותו מן החדר. סרטון השיר "Amygdala" באתר יוטיוב Agust D - AMYGDALA [HebSub], סרטון בערוץ "Michal Haimov Kpop HebSub", באתר יוטיוב
ממברנת דורה מטר

ממברנת דורה מטר (באנגלית: dura mater membrane) היא קרום עבה המורכב מרקמת חיבור לא סדירה וצפופה המקיפה את המוח וחוט השדרה. זוהי השכבה החיצונית ביותר מבין שלושת שכבות הממברנה הנקראות קרומי המוח המגנות על מערכת העצבים המרכזית. שתי השכבות האחרות של קרום המוח הן ה"ארכנואיד מטר" (Arachnoid mater) וה"פיה מטר" (Pia mater). הממברנה עוטפת את הארכנואיד, האחראי על הגנת נוזל המוח והשדרה. הוא מורכב בעיקר מתאי הרכס העצבי. בגלגל העין, לובן העין (סקלרה) מקושרת לחלק המרכזי של עצב הראייה ונמוכה מעט מקו האמצע של גלגל העין. המשטח החיצוני של לובן העין ממשיך ברציפות לממברנת דורה מטר ומכסה באזור זה את עצב הראייה. הביטוי "דורה מטר" מגיעה מהשפה הלטינית ופירושו הישר "אם עבה" ומשמעותו קרום עבה או קשיח. מצבים רפואיים רבים קשורים לממברנת דורה מטר. דימום תת-קשיתי מתרחש כאשר קיים צבר דם בין הדורה לארכנואיד, בדרך כלל כתוצאה מקרעים של ורידי גישור המשניים לטראומה בראש. המטומה אפידורלית היא צבר של דם בין הדורה למשטח הפנימי של הגולגולת, ובדרך כלל נובע מדימום עורקי. הליכים תוך-דוראליים, כגון הסרת גידול במוח או טיפול בתסמונת העצב המשולש באמצעות דקומפרסיה מיקרו-וסקולרית, דורשים לבצע חתך בממברנת דורה מטר. דורה מטר (קטע עמוד שדרה) חתך רוחבי של חוט השדרה והממברנות הקשורות. עמוד שדרה. ממברנות עמוד השדרה ושורשי עצבים, מבט אחורי. עמוד שדרה. ממברנות עמוד השדרה ושורשי עצבים. דיסקציה עמוקה. מבט אחורי. מדיה וקבצים בנושא ממברנת דורה מטר בוויקישיתוף דימום (המטומה) אפידורלי הוא הצטברות של דם בין הקרום הקשה (קרום המגן החיצוני של המוח המכונה גם שכבת הדוּרה) והגולגולת. הליך כירורגי להקלה על הסימפטומים (כאב, עוויתות שרירים) הנגרמים על ידי דחיסה של עצב על ידי עורק או וריד. הניתוח כולל פתיחת הגולגולת (קרניוטומיה) וחשיפת העצב בבסיס גזע המוח כדי להחדיר ספוג זעיר בין הכלי הדוחס לעצב ובכך לשחרר לחץ על העצב. קרע באחד מהעורקים הפוגע בחלק מהשכבות באופן שמוביל לדליפת דם בין השכבות ולהיפרדותן. Gagan, Jeffrey R.; Tholpady, Sunil S.; Ogle, Roy C. (2007). "Cellular dynamics and tissue interactions of the dura mater during head development". Birth Defects Research Part C: Embryo Today: Reviews. 81 (4): 297–304. doi:10.1002/bdrc.20104. PMID 18228258. https://www.etymonline.com/word/dura%20mater dura mater | Etymology of phrase dura mater by etymonline, www.etymonline.com (באנגלית) Dura definition - Medical Dictionary definitions of popular medical terms easily defined on MedTerms, web.archive.org, ‏2013-12-30 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אלכסנדר פלדבאום

אלכסנדר פלדבאום (ברוסית: Александр Аронович Фельдбаум ‏; 16 באוגוסט 1913, דניפרו - 15 בינואר 1969, מוסקבה) היה מדען סוביטי ממוצא יהודי. הוא התמחה בתחום תורת הבקרה ובניית מחשבים. אלכסנדר פלדבאום נולד בשנת 1913 בדנייפרופטרובסק (אז בתחומי האימפריה הרוסית כיום באוקראינה. בגלל אירועי מלחמת האזרחים ברוסיה הוא לא התחיל ללמוד בבית ספר בגיל 7 כמקובל ובשנת 1924 התחיל ללמוד ישירות בבית ספר תיכון לצד תלמידי השנה החמישית. בשנת 1937 פלדבאום סיים לימודים במכון להנדסת אנרגיה במוסקבה ובשנת 1941 קיבל בהצטיינות תואר נוסף מאוניברסיטת מוסקבה. בשנת 1936, עור לפני סיום לימודי הנדסה, פלדבאום החל לעבוד במכון לאלקטרוטכניקה במוסקבה. בשנת 1939 הוא פרסם מאמרו הראשון בתחום תורת הבקרה. בשנת 1943 הוא סיים עבודת תואר שלישי. בשנת 1945 פלדבאום החל ללמד באקדמיה של מערכות תותחנים במוסקבה. הוא העביר קורסים בתחום הנדסת חשמל ותורת הבקרה עד לשנת 1964. פלדבאום כיהן באקדמיה כראש קתדרה ופרופסור. בשנת 1953 הוא סיים עבודת פוסט-דוקטורט. על פעילות תחום תורת הבקרה בשנת 1951 לפלדבאום הוענק פרס ברית המועצות על בניית מחשב אנלוגי ראשון (ביחד עם בוריס קוגן). בשנת 1960 פלדבאום פיתח תורת בקרה כפולה. בשנת 1961 פלדבאום החל לעבוד במכון לבעיות בקרה של אקדמיה למדעים של ברית המועצות. במכון הוא המשיך להוביל בניית מחשב אנלוגי. פלדבאום היה בעל 38 פטנטים ופרסם כ-38 ספרים שחלקם תורגמו לשפות אחרות. פלדבאום נפטר בשנת 1969 ונטמן בבית העלמין דונסקויה החדש. ביוגרפיה (ברוסית) אלכסנדר פלדבאום, באתר פרויקט הגנאלוגיה במתמטיקה
בוריס קוגן

בוריס יעקובלביץ' קוגן (ברוסית: Борис Яковлевич Коган ‏; 21 באוקטובר 1914 - אפריל 2012) היה מדען סובייטי-אמריקאי ממוצא יהודי. הוא התמחה בתחום תורת הבקרה ובניית מחשבים. בוריס קוגן נולד בשנת 1914 בקישינב (אז בתחומי האימפריה הרוסית כיום במולדובה) למשפחה יהודית. לאחר לימודי בית ספר הוא נסע לחרקיב בו בשנת 1938 סיים לימודי הנדסת חשמל במכון הפוליטכני. בשנת 1940 קוגן החל לעבוד במכון לבעיות בקרה של אקדמיה למדעים של ברית המועצות. בשנת 1945 הוא סיים עבודת תואר שלישי. החל משנת 1956 ועד לשנת 1981 הוא ניהל מעבדה למודלים מתמטיים. בשנת 1962 הוא סיים עבודת פוסט-דוקטורט. בשנת 1948 קוגן החל ללמד במכון לפיזיקה וטכנולוגיה של מוסקבה ומשנת 1964 כהן כפרופסור. בשנת 1951 קוגן קיבל פרס ברית המועצות (ביחד עם אלכסנדר פלדבאום). בשנת 1980 קוגן ביקש אישור לצאת מתחומי ברית המועצות. הוא קיבל סירוב ופוטר מהעבודה. הוא קיבל אישור רק בשנת 1987 ועבר לארצות הברית. בארצות הברית קוגן כיהן בתפקיד של פרופסור באוניברסיטת קליפורניה בלוס אנג'לס. בהובלה של קוגן נבנתה סדרת מחשבים אנלוגיים ראשונה של ברית המועצות. בארצות הברית הוא התרכז בפיתוח מודלים של תורת הבקרה בניתוח התנהגות לב. קוגן היה חבר מערכת של כתבי עת בתחום תורת הבקרה בברית המועצות ובארצות הברית. בוריס קוגן נפטר בלוס אנג'לס בשנת 2012. ביוגרפיה (ברוסית) פרסומים של בוריס קוגן